
Izotópanalitikai módszerek tesztelése triklór-etilén membrán transzport vizsgálatára Pseudomonas putida F1 baktériumban

Az ENVIKUT projekt keretében célunk, hogy vizsgáljunk egy mikroorganizmust amely képes lehet felvenni és metabolizálni a triklór-etilént (TCE). Ez a Pseudomonas putida F1, gram negativ, aerob baktérium lehet. Vizsgálataim során kidolgoztam egy módszert, amellyel a baktériumok és táptalajuk 14C tartalmát és stabilizotóp arányát mérhetjük EnvironMicadas gyorsítós tömegspektrométerrel és stabilizotóp arány mérő tömegspektrométerrel. Elsőként a TCE roncsolását vizsgáltam krómkénsav hatására, 2 és 48 órás roncsolási idő mellett. Ezt követően mértem a baktérium és táptalajának radiokarbon tartalmát és stabilizotóp arányát. Az eredmények alapján kijelentkehő, hogy a TCE még igen erős oxidáló sav jelenlétében sem bontható le teljes mértékben, a vegyület igen perzisztens. Az izotópfrakcionálódási folyamatok jól megfigyelhetők a vizsgálat folyamán a baktériumban. Továbbá a módszer segítségével megbízhatóan mérhettem a radiokarbon mennyiséget mind a baktériumban és a médiumban. Az eredmények alapján elmondható, amennyiben a baktérium képes felvenni és metabolizálni a vegyületet, ez a módszer képes lehet ezen folyamat kimutatására. A kutatás előtanulmányként szolgál a radiaktívan nyomjelzett TCE-vel való vizsgálatokhoz. Kijelenthető, hogy a módszerfejlesztés sikeres volt, ezek alapján az eredmények alapján a közeljövőben megvalósúlhat a radioaktívan nyomjelzett minták feldolgozása.



